ବରଂ ଏହା ମହିଳା ହିଂସା, ବାଲ୍ୟ ବିବାହର ସ୍ଥିତିକୁ ବି ବଢ଼ାଇ ଦେଇଛି । ନିକଟରେ ଆକ୍ସନ୍ ଏଡ ପକ୍ଷରୁ କରାଯାଇଥିବା ଏକ ସର୍ଭେରୁ ଜଣାଯାଇଛି ଯେ ଲକ୍ ଡାଉନ୍ ସମୟ ଆରମ୍ଭରୁ ବର୍ତ୍ତମାନ ସୁଦ୍ଧା ରାଜ୍ୟର ବିଭିନ୍ନ ଜିଲ୍ଲାରୁ ୨୯ଟି ବାଲ୍ୟ ବିବାହ ମାମଲା ଆସିଛି ।
ମିଳିଥିବା ସୂଚନା ଅନୁସାରେ ଆକ୍ସନ୍ ଏଡ ଓ ୟୁନିସେଫର ମିଳିତ ସହଭାଗିତାରେ ରାଜ୍ୟର ୧୨ଟି ଜିଲ୍ଲାରେ ବାଲ୍ୟବିବାହ ବନ୍ଦ ପାଇଁ କାମ ଚାଲିଥିବା ବେଳେ ଲକ୍ ଡାଉନ୍ ସମୟରେ ୨୯ଟି ମାମଲା ଆଗକୁ ଆସିଛି ।
ତା'ଭିତରୁ ମାଲକାନଗିରି ଜିଲ୍ଲାରେ ୫ଟି, ରାୟଗଡାରେ ୫, କୋରାପୁଟରେ ୪, ଦେବଗଡ଼ରେ ୪, ସୁବର୍ଣ୍ଣପୁରରେ ୩, ନୟାଗଡରେ ୨ ଓ ବୌଦ୍ଧ, ମୟୁରଭଞ୍ଜ, କେନ୍ଦୁଝର, ଗଞ୍ଜାମ, କନ୍ଧମାଳରେ ଗୋଟିଏ ଲେଖାଏଁ ମାମଲା ରହିଛି ।
କରୋନା ଭଳି ପ୍ରତିକୂଳ ପରିସ୍ଥିତି ସତ୍ତ୍ୱେ ସ୍ଥାନୀୟ ଅଧିକାରୀ ଓ ଚାଇଲ୍ଡ ମ୍ୟାରେଜ୍ ପ୍ରୋଟେକ୍ସନ୍ ଅଧିକାରୀ ଓ ସ୍ୱେଚ୍ଛାସେବୀ ସଙ୍ଗଠନର କର୍ମକର୍ତ୍ତା ଏସବୁ ବିବାହକୁ ବନ୍ଦ କରି ପାରିଛନ୍ତି ।
କରୋନା ବ୍ୟାପିବା ପୂର୍ବରୁ ରାଜ୍ୟରେ ୨୦୨୦ ମାର୍ଚ୍ଚ ମାସରେ ୯୩ଟି ବାଲ୍ୟବିବାହକୁ ବନ୍ଦ କରାଯାଇ ପାରିଥିଲା ।
ସେହିପରି ଫେବୃଆରୀ ମାସରେ ୧୯୮ ବାଲ୍ୟବିବାହ ମାମଲା ସାମ୍ନାକୁ ଆସିଥିବା ବେଳେ ସବୁଗୁଡ଼ିକୁ ସଂପୃକ୍ତ ଅଧିକାରୀଙ୍କ ହସ୍ତକ୍ଷେପରେ ବନ୍ଦ କରାଯାଇଥିଲା ।
ଏହାବାଦ୍ ମିଳିଥିବା ଏକ ରିପୋର୍ଟରୁ ଜଣାଯାଇଛି ଯେ ଗତ ୧୧ ଦିନ ଭିତରେ ଚାଇଲ୍ଡଲାଇନ୍ ଇଣ୍ଡିଆ ହେଲ୍ପଲାଇନ୍ ନମ୍ବରରେ ପାଖାପାଖି ୯୨ ହଜାର ଫୋନ୍ କଲ୍ ଆସିଛି ।
ତା'ଭିତରୁ ଅଧିକାଂଶ ମାମଲା ଶିଶୁ ହିଂସା ଓ ଶିଶୁ ନିର୍ଯାତନାର ଅନ୍ତର୍ଭୁକ୍ତ ଅଟେ । ଏସବୁ କଥାକୁ ବିଚାରକୁ ନେଲେ ଜଣାଯାଏ ଯେ ଦେଶରେ ତଥା ରାଜ୍ୟରେ ବାଲ୍ୟବିବାହର ସ୍ଥିତି ଉଦବେଗ ଜନକ ଥିବା ବେଳେ ଆଗକୁ ଏହା ସଙ୍ଗୀନ ହେବ ।
ଏ ବାବଦରେ ଆକ୍ସନଏଡ୍ ର ପ୍ରୋଗ୍ରାମ ଅଫିସର ତଥା ଏଣ୍ଡି ଚାଇଲ୍ଡ ମ୍ୟାରେଜ୍ ପ୍ରୋଜେକ୍ଟର ନ୍ୟାସ୍ନାଲ୍ ମ୍ୟାନେଜର ଘାସିରାମ ପଣ୍ଡା କହିଛନ୍ତି ବାଲ୍ୟ ବିବହାର ନିରାକରଣ ପାଇଁ ରାଜ୍ୟ ସରକାର ବ୍ୟାପକ ପଦକ୍ଷେପ ନେଇଛନ୍ତି ।
କିଛି କିଛି ସ୍ଥାନରେ ଗୋ-ଏନ୍ଜିଓ କୋଲାବେରେସନ୍ରେ କାମ ଚାଲିଛି । ୨୦୩୦ ସୁଦ୍ଧା ରାଜ୍ୟକୁ ବାଲ୍ୟ ବିବାହ ମୁକ୍ତ କରିବାକୁ ସରକାର ଅଣ୍ଟା ଭିଡ଼ିଛନ୍ତି ।
ହେଲେ କରୋନା ସବୁକିଛି ବିଗାଡ଼ି ଦେଇଛି । ଏବେ ଫ୍ରଣ୍ଟଲାଇନ୍ ଅଧିକାରୀମାନେ କରୋନା କାମରେ ଲାଗିଛନ୍ତି ।
ତାଛଡ଼ା ସବୁଠି ଲକ୍ ଡାଉନ୍ ପରିସ୍ଥିତି ଥିବା ବେଳ କିଶୋରୀ ବାଳିକା ଓ ବାଳକଙ୍କ ପାଖେ ଆମେ ପହଞ୍ଚି ପାରୁନୁ ।
ସେମାନଙ୍କୁ ନିୟମିତ ଭାବେ କାଉନସେଲିଂ ସମ୍ଭବ ହୋଇ ପାରୁନି । ଅଧିକାଂଶ ସ୍ଥାନରେ କିଶୋର-କିଶୋରୀମାନେ ଘରୁ ପଳାଇବା ଭଳି ଘଟଣାମାନ ସାମ୍ନାକୁ ଆସୁଛି । ଏଭଳି ପରିସ୍ଥିତିରେ ବାଲ୍ୟ ବିବାହର ସ୍ଥିତି ଜଟିଳ ହେବ ।
ଏଦିଗରେ ଉଭୟ ସରକାର ଓ ସ୍ୱେଚ୍ଛାସେବୀ ସଙ୍ଗଠନମାନଙ୍କୁ ଭିନ୍ନ ରଣନୀତି ଆପଣେଇବାକୁ ପଡ଼ିବ ।
କିପରି ଆମେ ସେମାନଙ୍କ ପାଖରେ ପହଞ୍ଚି ପାରିବା ଯଦି ନ ପାରିବା ତେବେ ବିକଳ୍ପ କେଉଁ ମାଧ୍ୟମରେ ସେମାନଙ୍କୁ ସଚେତନ କରିପାରିବା ଏସବୁ ଚିନ୍ତା କରିବାକୁ ହେବ ।
ଏ ବାବଦରେ ଗାର୍ଲସ୍ ନଟ୍ ବ୍ରାଇଡର ଏସିଆ ମୁଖ୍ୟ ସିପ୍ରା ଝା କହିଛନ୍ତି କରୋନା ଯୋଗୁଁ ସରକାର ସ୍କୁଲ, କଲେଜ ବନ୍ଦ କରିଦେଇଥିବା ବେଳେ ଏହାର ସିଧାସଳଖ ଓ ଗୁରୁତର ପ୍ରଭାବ ଝିଅମାନଙ୍କ ଭବିଷ୍ୟତ ଉପରେ ପଡ଼ିବ ।
ବର୍ତ୍ତମାନ ବି ଦେଶରେ ଏକ ବଡ଼ ଭାଗ ଲୋକଙ୍କ ପାଖରେ ସ୍ମାର୍ଟଫୋନ୍ ଓ ଇଣ୍ଟରନେଟର ସୁବିଧା ନାହିଁ ।
ତେଣୁ ସେମାନେ ବାଲ୍ୟବିବାହ ଓ ଶିଶୁ ଅଧିକାର ଭଳି ଅନେକ ସମ୍ବେଦନଶୀଳ ପ୍ରସଙ୍ଗ ଉପରେ ସଚେତନ ହୋଇପାରିବେ ନାହିଁ ।
ଅନେକ ଝିଅ ଏହି ପରିସ୍ଥିତିରେ ସ୍କୁଲ ଡ୍ରପ୍ ଆଉଟ୍ ହେବେ । ତେଣୁ ସେମାନଙ୍କୁ କିପରି ପୁଣିଥରେ ସ୍କୁଲ ଫେରାଇ ଅଣାଯିବ ସେ ଦିଗରେ କାମ କରିବାର ଆବଶ୍ୟକତା ରହିଛି ।
ଯଦି କୌଣସି ପରିସ୍ଥିତିରେ କିଶୋରୀ ବାଳିକା ମାନେ ଲକ୍ ଡାଉନ୍ ପରବର୍ତ୍ତୀ ସମୟରେ ସ୍କୁଲ ନ ଫେରନ୍ତି ତେବେ ନିଶ୍ଚିତ ଭାବେ ବାଲ୍ୟବିବାହ ସଂଖ୍ୟା ବଢ଼ିବ ।
ଏ ବାବଦରେ ଓଏସସିପିଏସର ପ୍ରୋଗ୍ରାମ ମ୍ୟାନେଜର ପ୍ରତିକାନ୍ତ ପଣ୍ଡା କହିଛନ୍ତି କରୋନା ପାଇଁ ଆମେ ସବୁ ସ୍ଥାନରେ ଠିକ୍ ସମୟରେ ପହଞ୍ଚିପାରୁନୁ ।
ତେଣୁ ଅନେକ ସ୍ଥାନରେ ବାଲ୍ୟ ବିବାହ ହେଉଛି । ତେଣୁ ଏସବୁ ଖବର କିପରି ଆମ ପାଖକୁ ସୁବିଧାରେ ପହଞ୍ଚିପାରିବ ସେଥିପାଇଁ ବିକଳ୍ପ ମାଧ୍ୟମ ବାବଦରେ ଚିନ୍ତା କରିବାକୁ ହେବ ।
ଏବେ ସିଏସଓ ମାନେ ଗ୍ରାମ ପଞ୍ଚାୟତ ସ୍ତରରେ ଚାଇଲ୍ଡ କ୍ଲବ୍ ମାଧ୍ୟମରେ କାମ କରିବା ଦରକାର ।
କିଶୋରୀ ଓ ଶିଶୁମାନଙ୍କ ପାଇଁ ଥିବା ବିଭିନ୍ନ ଯୋଜନାର ସୁବିଧା କିପରି ପିଲାମାନେ ପାଇପାରିବେ ସେ ଦିଗରେ ଆମ ସମସ୍ତଙ୍କୁ ଦୃଷ୍ଟି ଦେବାକୁ ହେବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
